વર્તણૂક આધારિત અર્થશાસ્ત્ર એટલે કે બિહેવિયરલ ઈકોનોમિક્સમાં પ્રદાન બદલ અર્થશાસ્ત્રનું નોબેલ પ્રાઈઝ પ્રોફેસર રિચાર્ડ થેલરને આપવાનું નક્કી થયું છે. પ્રોફેસર થેલર હાલ અમેરિકાની 'યુનિવર્સિટી ઓફ શિકાગો'માં કામ કરે છે. તેમને નોબેલ પ્રાઈઝ સમારોહમાં ૧૧ લાખ ડોલરનું ઈનામ એનાયત થશે. આ ઈનામ નોબેલ પ્રાઈઝ તરીકે ઓળખાય છે, પરંતુ તેની રકમ સ્વિડનની રિઝર્વ બેન્ક 'સ્વિડિશ નેશનલ બેન્ક' દ્વારા આપવામાં આવે છે. અલબત્ત, ઈનામ તો પણ નોબેલ પ્રાઈઝ તરીકે જ ઓળખાય છે અને નોબેલ પ્રાઈઝ વિતરણ સમારોહ ૧૦મી ડિસેમ્બરે યોજાય ત્યારે જ આપવામાં આવે છે.